EkBass/fiwiki-20250220-pages-articles huggingface dataset:
Yin Yang Yo!

Yin Yang Yo! on Bob Boylen luoma piirrossarja, jota ensimmäisenä julkaisi Jetix-kanava vuonna 2006.Metacritic: Sarjaa tuotetaan Yhdysvalloissa, Kanadassa ja Isossa-Britanniassa. Suomessa sarjaa esittivät MTV3 ja Disney XD suomeksi tekstitettynä. == Juoni == Jänissisarukset Yin ja Yang opettelevat mystistä itämaista woo foo -kamppailulajia pandamestari Yon johdolla. He myös taistelevat voimakasta Yömestaria ja hänen alaisiaan vastaan. Sarjan nimi tulee näiden kolmen päähahmon nimistä. == Hahmot == === Päähahmot === *Yang on sininen poikakani. Hänen aseenaan on bambumiekka, joka voi muuttua miksi tahansa aseeksi riippuen käyttäjästä. *Yin on häijy, pinkki tyttökani, joka käyttää woo-foo-säteitä. *Mestari Yo on pandavanhus, joka woo-foon mestarina opettaa sitä Yinille ja Yangille. Yo ei yleensä ota osaa taisteluihin, vaikka tilanne olisi alivoimainen, vaan syö tai nukkuu sivussa. Yo käyttää woo-foo- säteitä ja teleportteja. === Viholliset === *Yömestari on sarjan päävihollinen, jonka heikkoutena on valo. Yömestari sai pimennettyä auringon, jolloin hänestä tuli lähes voittamaton. Coop, hänen oma alaisensa imi Yömestarin itseensä, jolloin tämä tuhoutui, mutta häntä nähdään vielä takaumissa. *Yök on vaaleanvihreä poikakani. Yin ja Yang loivat hänet vahingossa suuttuessaan toisilleen. *Roger junior on Yangiin väkivaltaisesti suhtautuva tuttava. *Ultrahirvi on isosarvinen ja tyhmä hirvi. Hän on Yömestarin alainen. *Saranoia on noita, joka keskittyi koko lapsuutensa opiskeluun. Hän pitää Yiniä kaltaisenaan ja yrittää siksi ohjata häntä. Lapsuuden trauman ja koko ajan vapaalla olleen veljensä takia Saranoia yrittää tappaa Yangin. Saranoia pystyy muuttamaan muotonsa eri noidaksi heilauttamalla taikasauvaansa. === Ystävät === * Lina on Yinin ystävä ja Yangin ihastus. * Dave on puulapsi, jota kiusattiin, kunnes hän huomasi voivansa hallita ja käskeä puita. * Coop on kananpoika. Häneen kohdistuneen kiusaamisen vuoksi hän liittyi Yömestarin puolelle, ja tämä antoi Coopille suuret voimat. Kun Yömestari oli pimentänyt auringon ja Yin, Yang sekä Yo taistelivat häntä vastaan ja olivat pahasti alakynnessä, Coop tajusi, että Yin välitti hänestä. Hän käytti voimiaan imeäkseen Yömestarin itseensä. Sitten hän katosi mystiseen pyörteeseen mutta palasi myöhemmin. Tosin hän sai osan Yömestarista itseensä (jotka kuitenkin hävisivät). Coop on koko sarjan ollut ihastunut Yiniin. == Lähteet == == Aiheesta muualla == * Luokka:2000-vuosikymmenen yhdysvaltalaiset animaatiosarjat Luokka:Kanadalaiset televisiosarjat Luokka:Brittiläiset animaatiosarjat Luokka:Lastenohjelmat
Simone Young

Simone Margaret Young (s. 2. maaliskuuta 1961 Sydney, Australia) on australialainen orkesterinjohtaja. Young on johtanut Wienin Filharmonikkoja vuonna 2005, ja sitä ennen hän johti Wienin valtionoopperan orkesteria 1993. ==Lähteet== Luokka:Australialaiset kapellimestarit Luokka:Vuonna 1961 syntyneet Luokka:Elävät henkilöt
Tve1

Tve1 on Valtionrautateiden antama tyyppimerkintä pienveturille, joita insinööritoimisto Saalasti toimitti Valtionrautateille vuosina 1958–1963. Vetureita valmistettiin Turengin sokeritehtaan konepajalla kaikkiaan 30 kappaletta. Ne olivat valmistajan mallia OTSO1. == Historia == Uusien pienvetureiden hankinta tuli ajankohtaiseksi 1950-luvulla, koska tavaraliikenteen kustannuksia on pyritty pienentämään. Tämän vuoksi järjestelyjunia vähennettiin, jolloin tarvittiin vaihtovetureita sellaisille liikennepaikoille, joilla esiintyy säännöllistä vaihtotyötarvetta. Suuri osa vetureista oli sijoitettuna tällaisille liikennepaikoille. Toiminta-alue oli lähinnä Etelä- ja Länsi-Suomi. == Tekniikka == Veturi on tyypillisen pienveturin näköinen. Ohjaamo on takana ja sen edessä on konesuoja. Nämä lepäävät teräslevyistä ja tukipalkeista hitsaamalla tehdyn jäykän rungon päällä. Moottorina on ilmajäähdytteinen Deutz F8L-614. Voimansiirto on hydraulinen. Voima välittyy suunnanvaihtolaitteesta akseleille ketjujen välityksellä. Tve1-veturit on varustettu Otso-vaihtotyökytkimin. Aiemmissa pienvetureissa käytössä ollut vipujarru oli saanut väistyä veturiin vaikuttavan paineilmajarrun ja vaunuihin vaikuttavan venttiilin tieltä. == Käyttö == Nykyään vetureiden käyttö on todella vähäistä, muutamia kappaleita on käytössä mm. Ilmalassa ja Turussa sekä joidenkin tehtaiden käytössä. Suuri osa vetureista poistettiin käytöstä 1980- ja 1990-luvuilla. == Lähteet == * Luokka:Suomalainen rautatiekalusto Luokka:Museorautatiekalusto
Moniottelu

Moniottelu on urheilukilpailu, joka koostuu useasta lajista. Moniottelulajeja ovat: * antiikin viisiottelu, muun muassa Olympian kisojen ohjelmaan kuulunut urheilulajien moniottelu * nykyaikainen viisiottelu, miekkailusta (kalpa), vapaauinnista (200 m), esteratsastuksesta ja ampumamaastojuoksusta (4 × 800 m) koostuva laji * yleisurheilun viisiottelu, yleisurheilun entinen olympialaji * seitsenottelu, naisten yleisurheilulaji (hallissa viisiotteluna) * kymmenottelu, miesten yleisurheilulaji (hallissa seitsenotteluna) * ultramoniottelu, yleisurheilulaji (naisilla 14- ja miehillä 20-ottelu) ==Lähteet== * Luokka:Seulonnan keskeiset artikkelit
Ottelu

==Katso myös== * Moniottelu
Kenneth Malitoli

Kenneth Malitoli (s. 20. elokuuta 1966National Football Teams Viitattu 24.5.2009) on sambialainen valmentaja ja entinen jalkapalloilija. Hän pelasi hyökkääjänä suurimman osan urastaan kotimaassaan ja kävi pelaamassa viisi kautta Tunisian pääsarjassa voittaen kahdesti peräkkäin maalikuninkuuden. Hän pelasi myös Sambian maajoukkueessa vuosina 1989–1999 ja edusti maataan kolmessa Afrikan-mestaruuskilpailuissa vuosina 1994, 1996 ja 1998. ==Lähteet== Luokka:Sambialaiset jalkapalloilijat Luokka:Vuonna 1966 syntyneet Luokka:Elävät henkilöt
Luis Scola

Luis Alberto Scola Balvoa (s. 30. huhtikuuta 1980 Buenos Aires) on argentiinalainen koripalloilija. == Ura == Scola edusti Espanjan ACB-liigan Tau Ceramicaa ennen siirtymistään NBA:han kaudeksi 2007–2008. San Antonio Spurs varasi Scolan NBA:han jo vuonna 2002, mutta tämä ei koskaan tehnyt sopimusta seuran kanssa, koska Scola ei päässyt sopuun TAU:n kanssa sopimuksen ulosostosta. NBA:n sääntöjen mukaan mikään seura ei saanut maksaa yli puolta miljoonaa dollaria Euroopassa pelaavan pelaajansa sopimuksen ulosostosta, mikä tuotti Scolalle ongelmia, koska häneltä vaadittiin kolme miljoonaa dollaria. San Antonio kauppasi Scolan pelaajaoikeudet Houston Rocketsille heinäkuussa 2007. Pian tämän jälkeen sopimuksen ulos-ostosta sovittiin, ja Scola teki Rocketsin kanssa kolmen vuoden ja 9,5 miljoonan dollarin arvoisen sopimuksen. Scola edusti Houstonia vuoteen 2012 asti, minkä jälkeen hän siirtyi Phoenix Sunsiin. Kiinan MM-kilpailuissa 2019 Scola siirtyi toiseksi eniten MM- lopputurnauksissa pisteitä tehneeksi pelaajaksi.https://yle.fi/urheilu/3-10950437 Argentiina saavutti turnauksessa hopeaa hävittyään loppuottelun Espanjalle. == Lähteet == == Aiheesta muualla == * Euroliigan pelaajaprofiili * NBA:n pelaajaprofiili * Luokka:Argentiinalaiset koripalloilijat Luokka:Argentiinalaiset olympiavoittajat Luokka:Vuonna 1980 syntyneet Luokka:Elävät henkilöt
Peruskorko

Peruskorko on Suomen valtiovarainministeriön määräämä korko. Se on viimeisen kolmen kuukauden aikana noteerattujen 12 kuukauden Euribor-korkojen keskiarvo pyöristettynä lähimpään prosenttiyksikön neljännekseen. Peruskorko vahvistetaan kahdesti vuodessa: kesäkuussa ajalle 1. heinäkuuta – 31. joulukuuta ja joulukuussa ajalle 1. tammikuuta – 30. kesäkuuta. == Lähteet == * Peruskorko valtiovarainministeriön verkkosivuilla Luokka:Korko Luokka:Suomen pankkitoimi
Alien blues

__NOTOC__ Alien blues on vuonna 2009 ilmestynyt suomalaisen Honey B and the T-Bones -yhtyeen 12. studioalbumi. Se julkaistiin 27. toukokuuta 2009 levymerkillä Sound of Finland. == Kappaleet == Kaikki kappaleet säveltänyt Aija Puurtinen sekä sanoittanut Esa Kuloniemi, ellei toisin mainittu. # # # # # # # # # # I Could See the Door Was Open (san. Dr. Helander) # == Arvostelut == * Jazzrytmit.com: positiivinenJazzrytmit.com: Levyarvio * Rumba: positiivinenRumba: Levyarvio * Soundi: Soundi: Levyarvio == Lähteet == Luokka:Vuoden 2009 albumit Luokka:Honey B and the T-Bonesin albumit
On the Road 1972

On the Road 1972 on Camel-yhtyeen vuonna 1992 julkaistu livealbumi. Materiaali on albumin nimen mukaisesti äänitetty vuonna 1972. ==Kappaleet== # # # # ==Kokoonpano== *Andrew Latimer - kitara, laulu *Peter Bardens - kosketinsoittimet, laulu *Andy Ward - rummut *Doug Ferguson - basso Luokka:Vuoden 1992 konserttitallenteet Luokka:Camelin albumit
Fiat G.46

pienoiskuva|Itävallan ilmavoimien Fiat G.46. Fiat G.46 on italialainen, yksimoottorinen ja -tasoinen kaksipaikkainen jatkokoulukone. Kone oli alatasoinen ja rakenteeltaan kokometallinen. Giuseppe Gabriellin suunnitteleman koneen prototyypin ensilento lennettiin 25. kesäkuuta 1947. Koneen lento-ominaisuudet todettiin hyviksi, ja sillä voitiin lentää turvallisesti muun muassa taitolentoliikkeitä. Kone hyväksyttiin sarjatuotantoon ja sitä toimitettiin eri versioina Italian ilmavoimille noin 150 kappaletta ja lisäksi Itävaltaan, Argentiinaan ja Syyriaan yhteensä noin 70 kappaletta. Koneen tuotanto lopetettiin vuonna 1952. == Versiot == * G.46B - prototyyppi * G.46-1B - 2-paikkainen, Alfa Romeo 115bis -moottori * G.46-2B - 2-paikkainen, de Havilland Gipsy Queen * G.46-3B - 2-paikkainen,Alfa Romeo 115ter * G.46-4B - 2-paikkainen, Alfa Romeo 115ter * G.46-5B - 2-paikkainen, suunnistusharjoituskoneen prototyyppi * G.46-3A - 2-paikkainen, Alfa Romeo 115ter * G.46-4A - 2-paikkainen, Alfa Romeo 115ter == Tekniset tiedot (G.46-4B)== == Lähteet == == Aiheesta muualla == * G.46 kunnostettavana __NOTOC__ G46 Luokka:Italialaiset koulukoneet Luokka:1940-luvun koulukoneet
Never Let Go

Never Let Go on brittiläisen Camel-yhtyeen vuonna 1993 julkaistu livealbumi. ==Kappaleet== ===CD 1=== # # # # # # # # # # ===CD 2=== # # # # # # # # # # # # # # # # # # ==Kokoonpano== *Andrew Latimer – kitara, huilu, kosketinsoittimet, laulu *Colin Bass – basso, kosketinsoittimet, laulu *Mickey Simmonds – kosketinsoittimet *Paul Burgess – rummut Luokka:Vuoden 1993 konserttitallenteet Luokka:Camelin albumit
Tve3

Tve3 oli Valtionrautateiden antama tyyppimerkintä Valmetin vuosina 1953-1960 valmistamille vaihtovetureille. Alun perin veturit saivat tyyppimerkinnän Vv13. Tyyppimerkintä Tve3 tuli käyttöön vuonna 1972. == Historia == Vuonna 1952 Valtionrautatiet tilasi Valmetilta kaksi keskiraskaaseen vaihtotyöhön soveltuvaa veturia. Ne olivat tyyppiä Move51h, jota Valmet oli toimittanut useille teollisuuslaitoksille. Veturit osoittautuivat tehtäväänsä hyvin soveltuviksi, ja niitä tilattiin lisää useassa erässä. Viimeiset veturit valmistuivat vuonna 1960. Nämä veturit saivat aluksi tyyppimerkinnän Vv13. Vertaillakseen hydraulista ja mekaanista voimansiirtoa, tilasi Valtionrautatiet vuonna 1953 viisi mekaanisella voimansiirrolla varustettua veturia tyyppiä Move51m. Hydraulinen voimansiirto osoittautui kuitenkin käytössä edullisemmaksi, eikä Move51m-sarjaa tilattu enää lisää. Mekaanisella voimansiirrolla varustetut veturit saivat aluksi tyyppimerkinnän Vv14, mutta vuonna 1960 sekä Vv13- että Vv14-veturit saivat yhteisen sarjamerkinnän Tve3. Veturit olivat käytössä eri puolilla rataverkkoa keskiraskaassa vaihtotyössä. Move51m-sarjan veturi olivat käytössä pääosin Haminassa. Veturit syrjäyttivät aiemmat Vk-, Sk- ja Tk1-2-sarjojen höyryveturit. Vetureiden pienestä huippunopeudesta johtuen niitä käytettiin linja-ajossa vain lyhyillä matkoilla. == Tekniikka == Veturin runko oli hitsattu teräslevyistä. Painon lisäämiseksi on sen päätypalkeissa lisäpainot. Ohjaamo sijaitsi veturin takaosassa, ja sen edessä oli konesuoja. Vanhemmat veturit poikkeavat ulkonäöltään uudemmista, sillä veturista 468 alkaen hytti- ja konehuonerakennetta muutettiin. Helpoiten nämä erottaa konesuojasta; vanhemmissa vetureissa konesuojan etuosa oli viisto (tästä juontuu nimitys silitysrauta), kun taas uudemmissa se oli pystysuora. Vetureista osa maalattiin alun perin vihreiksi, mutta sittemmin niitä maalattiin normaaleihin Valtionrautateiden punakeltaisiin väreihin. Veturissa oli 350 hevosvoiman kaksitahtinen GM-kaksoisdieselmoottori. Move51h-sarjan veturit oli varustettu hydraulisella ja Move51m-sarjan veturit mekaanisella voimansiirrolla. Voima välitettiin vaihteistosta veturin takaosassa sijaitsevalle sokkoakselille, josta edelleen kytkintankojen välityksellä pyöriin. Vetureiden suurin nopeus oli 30–35 km/h. Vetureissa oli Westinghousen ilmajarru sekä mekaaninen käsijarru. == Hylkäys == Kaikki Valtionrautateiden omistamat veturit on hylätty 1990-luvulla, jolloin niiden käyttö oli jo erittäin vähäistä. Joitain vetureita on teollisuuslaitosten käytössä sekä museovetureina. == Lähteet == * Luokka:Suomalainen rautatiekalusto Luokka:Valmetin veturit Luokka:Museorautatiekalusto
Pigini

Pigini on italialainen harmonikanvalmistaja Castelfidardossa. Tehdas tuottaa yli 200 erilaista harmonikkamallia, joita viedään 42 maahan eri puolilla maailmaa. Suomessa nämä soittimet tunnettiin pitkään nimellä Lasse Pihlajamaa Special. Nykyään tänne tuodut uudet harmonikat kantavat tehtaan nimeä, Pigini. == Historia == Filippo Pigini rekisteröi yrityksen nimeltä F.lli Pigini di Filippo Anconan kauppakamarissa 6. kesäkuuta 1946. Hänen partnereitaan olivat Adriano, Gino, Luigi ja Marino Pigini. Veljesten yritys kasvoi kovista sodan jälkeisistä ajoista huolimatta. Ensimmäiset kansainväliset toimitukset tehtiin Yhdysvaltoihin, Kanadaan, Ruotsiin, Tanskaan, Argentiinaan, Egyptiin ja Pakistaniin. thumb|Piginin Mogens Ellegaardin aloitteesta valmistama lapsille tarkoitettu melodiabassomalli Yrityksen johdossa toimi pitkään Gino Pigini, joka oli jo 14-vuotiaana erikoistunut vapaalehdykkäkielten tekemiseen. Seuraavaksi toimitusjohtajana toimi hänen poikansa Massimo Pigini, ja nykyään tämän poika Federico Pigini. Lasse Pihlajamaa toimi 1960-luvulta lähtien yhteistyössä Gino Piginin kanssa ja osallistui harmonikkamallien kehitystyöhön. Maahantuonnin Suomeen Pihlajamaa aloitti vuonna 1961, ja soittimet nimettiin tällöin hänen mukaansa. == Lähteet == == Aiheesta muualla == *Yrityksen sivusto *Pigini Finland - Suomen edustajan sivusto *Accordions.com - Wallace Liggett: Celebrity Interviews - Massimo Pigini *Yle.fi - Petri Burtsov: Täällä tehdään haitareiden ferrarit Luokka:Soitinvalmistajat
Tore Keller

Tore Bertil Gottfrid Keller (4. tammikuuta 1905 Norrköping, Ruotsi – 15. heinäkuuta 1988) oli ruotsalainen jalkapalloilija sekä olympiamitalisti. Maajoukkuetasolla Keller edusti Ruotsia sekä Italian että Ranskan MM-kisoissa 1930-luvulla tehden neljässä pelaamassaan ottelussa kolme maalia. Kansallisella tasolla Keller edusti IK Sleipneria voittaen Ruotsin mestaruuden 1938. ==Lähteet== Luokka:Ruotsalaiset jalkapalloilijat Luokka:Ruotsalaiset olympiamitalistit Luokka:Vuonna 1905 syntyneet Luokka:Vuonna 1988 kuolleet
Telford

Telford on noin asukkaan kaupunki Shropshiren kreivikunnassa läntisessä Keski- Englannissa, Telford and Wrekinin kaupunkipiirissä. Se sijaitsee Wrekinkukkulan (407 m) pohjois- ja itärinteillä, noin 20 km Shrewsburystä itään ja 50 km Birminghamista luoteeseen. Se on Shropshiren suurin kaupunki ja yksi Englannin nopeimmin kasvavista kaupungeista. Vuonna 1963 nykyiseen Telfordiin kuuluvasta Dawleystä alettiin kehittää uutta kaupunkia, johon ohjattiin väestöä ja teollisuutta Birminghamista ja läheiseltä Black Countryn teollisuusalueelta. Kaupungin aluetta laajennettiin 1968 ja sen viralliseksi nimeksi muutettiin Telford insinööri Thomas Telfordin kunniaksi. Telfordin alueella sijaitsee teollisen vallankumouksen synnyinpaikaksi sanottu Ironbridge Gorge. == Lähteet == ==Aiheesta muualla== Luokka:Asutut paikat Shropshiressä Luokka:Englannin kaupungit
Murcof

Murcof eli oikealta nimeltään Fernando Corona on meksikolainen artisti, jonka musiikki on enimmäkseen elektronista musiikkia. Corona syntyi vuonna 1970 Tijuanassa, Meksikossa ja kasvoi Ensedanassa ja oli jonkin aikaa tijuanalaislähtöisen Nortec Collective of Electronic Musiciansin jäsen. Vuonna 2000 hän palasi Tijuanaan, mutta on sen jälkeen asunut Barcelonassa, Espanjassa. == Musiikki == Murcofin musiikki on pelkistettyä ja minimalistista sample-pohjaista elektronista musiikkia. Murcofin äänitykset ovat paljon melodisempia ja perinteikkäämmin rakennettuja kuin monien muiden nykypäivän samassa genressä olevien artistien. Monet raidat sisältävät jousiorkesteri- sampleja, jotka ovat lähtöisin moderneilta säveltäjiltä, kuten esimerkiksi Arvo Pärtiltä. == Diskografia == === Albumit === * Martes (2002) * Utopia (2004) * Martes/Utopía (2005) * Remembranza (2005) * Cosmos (2007) * The Versailles Sessions (2008) === Singlet/EP:t === * "Monotonu" (2002) * "Ulyssess" (2003) * Utopia Remixes (2004) * "Ultimatum" (2004) == Katso myös == * Virallinen sivusto * Levy-yhtiö Leaf * Context Free Media * Static Discos Luokka:Meksikolaiset muusikot Luokka:Elektronisen musiikin artistit Luokka:Ambient-artistit
Johan Franzén (poliitikko)

Johan Franzén (11. marraskuuta 1879 Ylimarkku – 3. kesäkuuta 1946 Ylimarkku) oli suomalainen poliitikko. Hänen puolueensa oli Ruotsalainen kansanpuolue. Franzén toimi kansanedustajana tammikuusta 1935 elokuuhun 1936 ja oli jäsenenä eduskunnan talousvaliokunnassa. Hän nousi eduskuntaan varaedustajan paikalta, kun Otto Jacobsson siirtyi Vaasan pormestariksi. Hän edusti Vaasan läänin eteläistä vaalipiiriä. Franzén toimi poliittisella urallaan myös Ylimarkun kunnanvaltuuston jäsenenä ja sen puheenjohtajana sekä kolmesti presidentin valitsijamiehenä, 1937, 1940 ja 1943. Kansakoulun ja kansanopiston käynyt, maanviljelijäperheeseen syntynyt Franzén oli varsinaisilta ammateiltaan maanviljelijä ja säästöpankinjohtaja. Hän viljeli maata Ylimarkussa vuodesta 1908 ja toimi kunnan säästöpankin johtajana vuodesta 1905. Hän oli naimisissa Wendla Olivia Bäcksin kanssa, jonka kanssa hän avioitui vuonna 1908. Franzén kuoli kotikunnassaan Ylimarkussa kesäkuussa 1946, 66-vuotiaana. == Lähteet == Luokka:Kansanedustajat Luokka:Suomen ruotsalaisen kansanpuolueen poliitikot Luokka:Ylimarkun kunnanvaltuutetut Luokka:Vaasan läänin eteläinen vaalipiiri Luokka:Vuonna 1879 syntyneet Luokka:Vuonna 1946 kuolleet
Vedenalainen jääkiekko

Vedenalainen jääkiekko on extreme-urheilulaji, jota pelataan altaassa tai lammikossa. Pelaajilla on yllään märkäpuku, sukellusmaski ja uimaräpylät. Peliä pelataan vettä kevyemmällä kiekolla veden pintaan muodostuneen jään alapinnalla. Lajin kehittivät vapaasukellusta harrastavat ystävykset Christian Redl ja Jaromir Foukal. Ennen tätä vedenalaiseksi jääkiekoksi kutsuttiin peliä, josta on sattuneesta syystä nyttemmin ruvettu käyttämään nimeä uppokiekko. Siinä pelataan uppoavalla kiekolla altaan pohjassa. Vedenalaisen jääkiekon ensimmäiset MM-kilpailut järjestettiin Weißensee-järvellä, Itävallassa helmikuussa 2007. Maailmanmestaruuden voitti Suomi, toiseksi tuli Itävalta ja kolmanneksi Slovakia. Muut kisaan osallistuneet maat olivat Tšekki, Saksa, Alankomaat, Puola ja Slovenia. ==Lähteet== *http://www.reuters.com/news/video/videoStory?videoId=17630 *http://www.ananova.com/news/story/sm_2219724.html *http://www.bigpond.com/news/offbeat/content/20070226/1856837.asp Luokka:Jääkiekko Luokka:Sukellus Luokka:Extremeurheilu
Anytime

Anytime on suomalaisen yhtyeen Honey B and the T-Bones ensimmäinen studioalbumi. == Kappaleet == # # # # # # # # # # # # == Kokoonpano == * Ed T-bone – laulu, kitara, dobro * B. Honey – laulu, bassokitara, piano * B. Little – rummut, lyömäsoittimet * Pepe Ahlqvist – huuliharppu * Boots Rinne – saksofoni * Hannu Leiden – taustalaulu == Lähteet == == Aiheesta muualla == * Anytime discogs.com -sivustolla Luokka:Vuoden 1985 esikoisalbumit Luokka:Honey B and the T-Bonesin albumit
Karenssi

Karenssi on korvaukseton määräaika, jonka kuluessa ei makseta etuuksia, joihin saaja normaalisti olisi oikeutettu. Karenssia käytetään tukien leikkaamiseen, minkä tarkoituksena on taloudellisen sanktion tuottaminen, millä pyritään rankaisemaanhttp://pre20031103.stm.fi/suomi/tao/julkaisut/karenssi/2tyottomyysturvan.htm etuuden saajaa siitä, ettei hän virkamiehen mielestä ole noudattanut lain päämäärää. Karenssia karenssin nimisenä käytetään Suomessa työttömyyskorvauksien yhteydessä, jossa pisimmät karenssit vastaavat kahden kuukauden, 60 päivän, tuloja eli joissain tapauksissa 1/6 vuosituloista. Karenssin perusteena on työttömyysturvalain mukainen työvoimapoliittinen lausunto, jonka antaa työ- ja elinkeinotoimiston työvoimalautakunta. Työvoimapoliittisesta lausunnosta ei saa työttömyysturvalain mukaan valittaa, mutta sen perusteella tehdystä päätöksestä saa valittaa sitten, kun päätös on annettu. EU pakotti Suomea muuttamaan karenssilainsäädäntöä, koska muissakaan EU-maissa ei ole karenssia ja Suomen karenssiohjeet olivat liian tiukkoja. Työttömien Valtakunnallinen Yhteistoimintajärjestö ry julkaisee lehteä Karenssisanomat. == Karenssityypit Suomessa == === Erokarenssit === Erokarenssi tarkoittaa työstä, koulutuksesta tai työvoimapoliittisesta toimenpiteestä eroamista. Erokarensseja voivat olla ==== Työvoimapoliittinen koulutus ==== * koulutuksesta omasta syystä eroaminen 8§ * osoitetusta koulutuksesta omasta syystä eroaminen 8§, josta langetetaan kahden kuukauden karenssi ==== Työ ==== * työstä ilman pätevää syytä eroaminen 9§, josta langetetaan yhden tai kolmen kuukauden karenssi * itse aiheutettu työsuhteen päättyminen 9§, josta langetetaan yhden tai kolmen kuukauden karenssi === Kieltäytymiskarenssit === ==== Työvoimapoliittinen koulutus ==== * toistuva koulutuksesta kieltäytyminen 11§ * osoitetusta koulutuksesta kieltäytyminen 8§, josta langetetaan kahden kuukauden karenssi * ilman pätevää syytä koulutuksesta kieltäytyminen 8§ ==== Työ ==== * omasta menettelystä aiheutunut työsopimuksen syntymättä jääminen 9§, josta langetetaan yhden tai kahden kuukauden karenssi * toistuva työstä kieltäytyminen 11§ * osoitetusta työstä kieltäytyminen 7§, josta langetetaan yhden tai kahden kuukauden karenssi * osoitetusta työstä kieltäytyminen 11§ ==== Kuntouttava työtoiminta ==== * kieltäytyminen toistuvasti työkyvyn ja työkunnon selvittämiseen pyrkivistä toimenpiteistä 9§, kahden kuukauden karenssi http://pre20031103.stm.fi/suomi/tao/julkaisut/karenssi2/tyottomyysturva.htm ==Uusi irtisanomislaki== Joulukuussa 2018 uutisoitiin, että uudessa irtisanomislaissa työntekijän irtisanomisesta saisi työntekijä 60 päivän karenssin ja irtisanoutumisesta 90 päivän karenssin. Tämä tarkoittaisi että irtisanoutuminen on moitittavampaa kuin irtisanotuksi joutuminen.https://www.uusisuomi.fi/kotimaa/266366-irtisanomislain-erikoinen- seuraus-valiokunta-potkuista-60-paivan-karenssi == Lähteet == Luokka:Työvoimapolitiikka Luokka:Sosiaalipolitiikka
Nils-Olof Franzén

Nils-Olof Franzén (23. elokuuta 1916 Oxelösund – 24. helmikuuta 1997) oli ruotsalainen kirjailija, joka muistetaan erityisesti humoristisista nuortenkirjoistaan. Franzén tunnetaan parhaiten yhdestätoista Agaton Sax -kirjastaan, jotka hän kirjoitti vuosina 1955–1978. Weilin+Göös julkaisi sarjasta muutaman suomennoksen 1972–1973. Agaton Sax -sarjan lisäksi Franzén kirjoitti muutaman muun nuorten salapoliisiromaanin ja aikuisten dekkarin sekä joukon historiallisia romaaneja ja monta merkkihenkilöiden elämäkertaa. Hän loi 1960-luvulla hahmot Göran Ulv, Fred Y ja herra Zippo. Franzén toimi Ruotsin radion ohjelmapäällikkönä 1956–1973. Ruotsin dekkariakatemia myönsi kirjailijalle 1978 palkinnon tämän kirjoittamista lasten ja nuorten salapoliisikirjoista. Luokka:Ruotsalaiset lasten- ja nuortenkirjailijat Luokka:Vuonna 1916 syntyneet Luokka:Vuonna 1997 kuolleet
Harald zur Hausen

Harald zur Hausen (11. maaliskuuta 1936 – 28. toukokuuta 2023) oli saksalainen virologi ja professori, joka sai vuonna 2008 Nobelin lääketieteen palkinnon löydettyään syöpää aiheuttavia papilloomaviruksia. Zur Hausen syntyi Gelsenkirchenissä Saksassa. Hän opiskeli lääketiedettä Bonnin, Hampurin ja Düsseldorfin yliopistoissa, joista viimeksi mainitussa hänestä vuonna 1960 tuli lääketieteen tohtori. Zur Hausen työskenteli 1960-luvulla muun muassa Düsseldorfin yliopistossa ja Philadelphian lastensairaalan viruslaboratorioissa. Hänestä tuli Pennsylvanian yliopiston yliassistentti ja vuosina 1969–1977 hän työskenteli Würzburgin ja Erlangen-Nürnbergin yliopistoissa. Vuonna 1977 hän aloitti työskentelemisen Freiburgin yliopistossa. Vuosina 1983–2003 hän toimi Saksan syöpätutkimuskeskuksen puheenjohtajana Heidelbergissä ja vuodesta 1988 Heidelbergin yliopiston lääketieteen kunniaprofessorina. Françoise Barré-Sinoussin ja Luc Montagnierin kanssa jaetun Nobelin lääketieteen palkinnon lisäksi zur Hausenille myönnettiin muun muassa Gairdner-palkinto vuonna 2008. == Lähteet == == Aiheesta muualla == * Luokka:Lääketieteen edustajat Luokka:Saksalaiset tieteilijät Luokka:Nobelin fysiologian tai lääketieteen palkinnon saajat Luokka:Vuonna 1936 syntyneet Luokka:Vuonna 2023 kuolleet
Hämeenkosken kirkko

Hämeenkosken kirkko (vuoteen 1994 asti Kosken Hl kirkko) on Hollolan seurakuntaan kuuluvan Hämeenkosken kappeliseurakunnan kirkko Hollolan Hämeenkoskella. Se on vuonna 1870 valmistunut tiilikirkko. Siihen liittyy Carl Ludvig Engelin suunnittelema kellotapuli edellisen kirkon ajalta vuodelta 1824.Hämeenkosken kirkko == Katso myös == * Pyhän Laurin kirkon rauniot == Lähteet == == Aiheesta muualla == * Luokka:Suomen kivikirkot Luokka:Hollolan nähtävyydet Luokka:Hollolan rakennukset ja rakennelmat Kirkko Luokka:Päijät- Hämeen kirkkorakennukset Luokka:Suomen 1870-luvulla rakennetut kirkot
Oligopsoni

Oligopsoni tarkoittaa taloustieteessä kilpailutilannetta, jossa markkinoilla on useita tietyn palvelun tai tuotteen ostajia, joilla on pienen ryhmänsä vuoksi markkinavoimaa vaikuttaa hintojen määräytymiseen. Tästä syystä oligopsoni lasketaan markkinahäiriöksi. Oligopsonillinen tilanne toimii vastaavasti kuin monopsoni. Suomessa vähittäiskaupan keskusliikkeet ovat pitkään olleet oligopsoniasemassa. Tilanteesta ovat kärsineet sekä tuottajat, jotka ovat saaneet tuotteistaan alhaisen myyntihinnan, että ostajat, jotka joutuvat Suomessa maksamaan useista tuotteista EU-hintoja keskimääräistä korkeampia hintoja. == Katso myös == * Markkinahäiriö * Monopsoni * Oligopoli * Monopoli == Lähde == * Pekkarinen-Sutela: Avain kansantaloustieteeseen, WSOY, Juva 2004 Luokka:Mikrotaloustiede he:אוליגופול#אוליגופסון ואוליגופול דו צדדי
Charles Bolden

Charles Frank "Charlie" Bolden, Jr. (s. 19. elokuuta 1946, Columbia, Yhdysvallat) on entinen Nasan pääjohtaja, jossa hän toimi vuosina 2009–2017. Bolden syntyi 19. elokuuta 1946 Columbuksessa, Etelä-Carolinan osavaltiossa. Hän opiskeli Yhdysvaltain laivastoakatemiassa upseeriksi. Hän lensi sotalentoja Vietnamin sodassa. Hän suoritti US Naval Test Pilot School -koelentokoulun vuonna 1979. Hän on eläkkeellä oleva merijalkaväen kenraalimajuri. Koelentokoulun jälkeen hänet valittiin NASAn astronauttikoulutukseen ja hän on tehnyt sukkulalentoja, myös sen ohjaajana. NASA-komennuksen jälkeen hän palasi merijalkaväkeen toimien Yhdysvaltain Japanin joukkojen komentaja kunnes siirtyi eläkkeelle vuonna 2003. Bolden toimi Jack and Panther LLC -konsulttiyhtiössä ja oli teksasilaisen Marathon Oilin, joka on jäänyt rahanpesusta kiinni vuonna 2004, johtokunnassa. Boldenin todettiin Senaatin tutkimuksissa olleen syytön talousepäselvyyksiin yhtiössä. ==Lähteet== ==Aiheesta muualla== * Elämäkerta NASAn sivulla Luokka:Yhdysvaltalaiset avaruuslentäjät Luokka:Vuonna 1946 syntyneet Luokka:Elävät henkilöt
Carlos Ruiz Zafón

Carlos Ruiz Zafón (25. syyskuuta 1964 Barcelona – 19. kesäkuuta 2020Tuulen varjon kirjoittanut espanjalainen tähtikirjailija Carlos Ruiz Zafón on kuollut, Yle.fi, uutiset 19.6.2020, viitattu 19.6.2020) oli espanjalainen kirjailija. Hän asui vuodesta 1994 Los Angelesissa, jossa hän työskenteli vapaana kirjailijana ja elokuvakäsikirjoittajana. Ruiz Zafón työskenteli ennen kirjallista uraansa useissa mainostoimistoissa. Hänen ensimmäinen romaani El príncipe de la niebla (1993) sai Edebén nuorten aikuisten kirjallisuuden kirjallisuuspalkinnon. Sen lisäksi hän on kirjoittanut kolme muuta nuorten aikuisten romaania: El palacio de la medianoche (1994), Las luces de septiembre (1995) ja Marina (1999, suom.). Vuonna 2001 ilmestyi Ruiz Zafónin ensimmäinen aikuisille suunnattu romaani La sombra del viento (suom. Tuulen varjo, 2004). Ilmestymisensä jälkeen Tuulen varjo on kerännyt kriitikoilta kehuja kaikkialla maailmassa ja saanut runsaasti palkintoja. Teoksen tapahtumat sijoittuvat Francon kauden alkuvuosiin. Vuonna 2008 ilmestyi Ruiz Zafónin toinen aikuisten romaani El juego del ángel (suom. Enkelipeli, 2009). Sen tapahtumat sijoittuvat 1920- ja 1930-lukujen Barcelonaan. Romaani kertoo nuoresta kirjailijasta, jota salaperäinen hahmo pyytää kirjoittamaan kirjan. Ruiz Zafón suunnitteli teossarjasta neliosaista, niin että kaikki osat johtavat lopulta hänen luomaansa kuvitteelliseen Barcelonaan. Niin sanotun ”Unohdettujen kirjojen hautausmaa” -sarjan kolmas osa Taivasten vanki ilmestyi vuonna 2011 ja neljäs osa Henkien labyrintti 2016. Ruiz Zafónin teoksia on julkaistu 45 maassa, ja niitä on käännetty yli 40 kielelle. Niitä on maailmanlaajuisesti myyty yli 38 miljoonaa kappaletta. Sen perusteella hän on menestynein espanjalainen nykykirjailija Javier Sierran ja Juan Gómez-Juradoin ohella. ==Teokset== === Suomennetut teokset === * * * * * Henkien labyrintti. (El Laberinto de los Espíritus, 2016). Suomentanut Antero Tiittula. Otava, 2016. ISBN 978-951-1-26541-2 * Usvakaupunki. (La ciudad de vapor). Suomentanut Antero Tiittula. Otava, 2021. ISBN 978-951-1-39855-4 === Suomentamattomat teokset === *El príncipe de la niebla, Edebé, 1993 *El palacio de la medianoche, Edebé, 1994 *Las luces de septiembre, Edebé, 1995 ==Lähteet== == Aiheesta muualla == * Carlos Ruiz Zafónin verkkosivut * Elämäkerta. * Kirjailijasivu . Luokka:Espanjalaiset kirjailijat Luokka:Vuonna 1964 syntyneet Luokka:Vuonna 2020 kuolleet Luokka:Seulonnan keskeiset artikkelit
HMCS Ontario (C53)

HMS Minotaur (viirinumero C53) oli Britannian kuninkaallisen laivaston Minotaur-luokan risteilijä. == Valmistus == Alus tilattiin 27. toukokuuta 1941 osana vuoden 1941 laivasto-ohjelmaa Harland and Wolffilta Belfastista Pohjois- Irlannista, missä köli laskettiin vielä samana vuonna 20. marraskuuta. Alus laskettiin vesille 29. heinäkuuta 1943 nimettynä HMS Minotauriksi. Alus siirrettiin heinäkuussa 1944 Kanadan laivastolle, joka otti sen palvelukseen 26. huhtikuuta 1945 nimellä HMCS Ontario viirinumeron säilyessä. Alus valmistui kuitenkin vasta 15. toukokuuta.HMCS Ontario == Palvelus == Huhtikuussa 1945 Ontario oli valmistajan koeajoissa, joiden aikana se määrättiin palvelukseen Brittiläisen Tyynenmeren laivaston 4. risteilijäviirikköön. Alus aloitti 16. toukokuuta Clydessä hyväksyntään liittyvät koeajot, joiden osana suoritettiin kesäkuussa merikelpoisuus ja asetestit. Alus aloitti 2. heinäkuuta matkansa Maltalle, jossa se osallistui koulutukseen Välimeren laivaston mukana. Risteilijä jatkoi 12. elokuuta matkaansa Aleksandriaan, minkä jälkeen se 15. elokuuta kulki läpi Suezin kanavan Punaiselle merelle. Alus saapui 19. elokuuta Trincomaleehen. Se jatkoi matkaansa 31. elokuuta liittyäkseen 4. Risteilijäviirikköön. Alus ei kuitenkaan kerennyt mukaan sotatoimiin, mutta se osallistui Hong Kongin antautumis- ja vastaanottoseremonioihin ja myöhemmin valvontatehtäviin Manilassa ja Japanissa.Whitley s. 23 Kanadaan huollettavaksi alus palasi vapauduttuaan Tyynenmeren operaatioista ja se saapui 27. marraskuuta 1945 Esquimaltiin. Alus palveli palvelukseen palattuaan koulutustehtävissä, kunnes se poistettiin palveluksesta 15. lokakuuta 1958. Alus sijoitettiin poistolistalle ja myytiin romutettavaksi. Alus saapui 19. marraskuuta 1960 Osakaan Japaniin romutettavaksi. == Lähteet == * === Viitteet === Luokka:Kanadan laivaston Minotaur-luokan risteilijät (1943) Luokka:Harland and Wolffin valmistamat alukset Luokka:Kanadalaiset toisen maailmansodan risteilijät
Mensaalitila

Mensaalitila (latinan sanonnasta ad mensam pastoris, pastorin pöytää varten) oli katolisena aikana pitäjänpappien tulonlähteeksi varsinaisen pappilan ohella annettu maatila. Uskonpuhdistuksen jälkeen mensaalitilat peruutettiin valtiolle. Nimitystä käytetään erityisesti Norjan ja Tanskan maaseudulla aikoinaan olleista tiloista.Nationalencyklopedin, Bokförlaget Bra Böcker 1994. ==Lähteet== Luokka:Kirkkohistoria
HMS Superb (25)

HMS Superb (viirinumero 25) oli Britannian kuninkaallisen laivaston Minotaur- luokan risteilijä. == Valmistus == Alus tilattiin osana vuoden 1941 lisälaivasto-ohjelmaa Swan Hunterin telakalta, missä köli laskettiin 23. kesäkuuta 1942. Alus laskettiin vesille 31. elokuuta 1943 ja otettiin palveluskäyttöön 16. marraskuuta 1945.Whitley 1996 s. 127 == Palvelus == Alus purjehti joulukuussa Chathamin telakalle, jossa se varustettiin ja miehitettiin palvelusta varten. Alus oli palveluskelpoinen 29. joulukuuta, jolloin se määrättiin 2. risteilijäviirikön lippulaivaksi. Aluksen koeajot saatiin suoritetuksi 18. tammikuuta 1946, jolloin se aloitti purjehduksen Gibraltarille yhdessä Ch-luokan hävittäjien HMS Cheviotin ja HMS Childersin kanssa. Gibraltarille alukset saapuivat 21. tammikuuta, minkä jälkeen ne jatkoivat Maltalle, jonne saavuttiin neljä päivää myöhemmin.Boniface s. 8-9 Alus palasi Maltalla vietetyn tiiviin koulutusrupeaman jälkeen 8. maaliskuuta Greenockiin, jossa alus valmistautui kuljettamaan prinsessa Elisabetin seurueineen Belfastiin. Osaston muut alukset, HMS Fame (komentaja J. Grant DSO) ja HMS Hotspur (komentajakapteeni D. R. Mallinson) saapuivat 16. maaliskuuta Greenockiin.Boniface s. 10. Alus oli 1946 mukana Korfun kanavan välikohtauksessa, mutta muuten sen ura oli normaalia rauhanajan palvelusta. Vuonna 1953 alus osallistui kuningatar Elisabet II:n kruunajaisten yhteydessä järjestettyyn laivastokatselmukseen. Alus oli kontra-amiraali Sir Herbert Packerin lippulaivana ja modernisoitavana 1955-1956. Alus poistettiin palveluksesta joulukuussa 1957. Alus sijoitettiin poistolistalle ja se romutettiin Dalmuirissa vuonna 1960. == Aluksen päälliköt == Aluksen päälliköinä olivat: *William Geoffrey A Robson, DSO DSC 21. elokuuta 1945 - *R M T Taylor, DSC 15. huhtikuuta 1947 - *A K Scott-Moncrieff, DSO 21. joulukuuta 1948 - *Sir Anthony W Buzzard, DSO OBE 4. tammikuuta 1950 - *W J Yendell 1. marraskuuta 1950 - *E W J Bankes 16. toukokuuta 1951 - *R Tosswill, OBE 30. syyskuuta 1952 - *D H Connell-Fuller 9. huhtikuuta 1954 - *Earl Cairns 14. joulukuuta 1955 - *K Bannar-Martin, DSC 1. huhtikuuta 1958 - == Lähteet == * * ===Viitteet=== Luokka:Kuninkaallisen laivaston Minotaur-luokan risteilijät (1943) Luokka:Swan Hunterin valmistamat alukset
Congregation Talmud Torah of Los Angeles

thumb|Juutalaisen seurakunnan synagoga 247 N. Breed St. LA Congregation Talmud Torah of Los Angeles (myös Breed Street Shul) on National Register of Historic Places -rekisterissä oleva ortodoksijuutalainen synagoga Los Angelesissa Kaliforniassa. Se valmistui vuonna 1923 ja oli käytössä 1980-luvulle, jolloin kokoontumiset siirrettiin vanhempaan puurakennukseen takapihalle. Vuonna 1988 siitä tehtiin Los Angelesin kaupungin kulttuurimuistomerkki. ==Lähteet== ==Aiheesta muualla== *Virallinen sivu Luokka:Kalifornian synagogat Luokka:Los Angelesin rakennukset ja rakennelmat Luokka:National Register of Historic Places -kohteet Los Angelesissa
Myllytulli (vero)

Myllytulli () on aiemmin käytössä ollut myllyn omistajan saama palkkio viljan jauhatuksesta. Myllytulliksi nimitettiin myös Ruotsissa ja Suomessa 1625–1634 käytössä ollutta välillistä veroa, jota suoritettiin myllyyn jauhettavaksi viedystä viljasta. Veron vuoksi talonpojat alkoivat jauhaa viljansa kotona ja vuoden 1634 valtiopäivät muutti myllytullin välittömäksi veroksi, jota kutsuttiin henkirahaksi eli henkiveroksi. Tämän rahana maksetun veron suuruus oli kolme markkaa jokaisesta 12 vuotta täyttäneestä ihmisestä.Uusi tietosanakirja, Tietosanakirja oy 1960–1966. Myllytulli otettiin uudelleen käyttöön 1655 Ruotsin suurissa kaupungeissa ja se lakkautettiin vasta 1815.Nationalencyklopedin, Bokförlaget Bra Böcker 1993. Henkikirjoja edeltäneitä myllytulliluetteloita on säilynyt ja ne ovat tärkeä lähde historian- ja sukututkimuksessa. ==Lähteet== Luokka:Historialliset verot Luokka:Taloushistoria
Cardinal Syn

Cardinal Syn on Kronos Digital Entertainmentin kehittämä ja Sonyn vuonna 1998 julkaisema tappelupeli PlayStationille. Luokka:PlayStation-pelit Luokka:Tappelupelit
Komisario Lewis

Komisario Lewis (Lewis) on brittiläinen etsiväsarja, joka syntyi aiemman Komisario Morse -sarjan spin-offina. Sarjan pilottijakso esitettiin vuonna 2006, ja sarjaa on esitetty Britanniassa yhdeksän kautta vuodesta 2007 lähtien ITV-kanavalla. Suomessa sarjaa esitettiin Yle TV1 keväästä 2009 syyskuuhun 2022. Sarjan pääosassa nähdään Kevin Whatelyn esittämä komisario Robert ”Robbie” Lewis, joka toimi aikoinaan komisario Morsen apulaisena. Sarjan alku sijoittuu viitisen vuotta komisario Morsen kuoleman jälkeiseen aikaan. Lewis palaa usean ulkomailla asutun vuoden jälkeen Englantiin ja aloittaa työnsä Oxfordin poliisivoimissa. Hänet ylennetään ylikonstaapelista komisarioksi, minkä jälkeen hän alkaa tutkia henkirikoksia yhdessä rikosylikonstaapeli James Hathawayn (Laurence Fox) kanssa. Hathaway on ennen poliisiksi ryhtymistään opiskellut teologiaa ja hänen yliopistomenneisyyteensä törmätään sarjan jaksojen edetessä. ==Jaksot== Tarinoiden pituus on 120 minuuttia, mutta seitsemännestä kaudesta alkaen ne on jaettu kahteen 60 minuutin osaan. ===Ensimmäinen kausi=== * Uusi alku (pilottijakso / Reputation) * Jumalten kosto (Whom the Gods Would Destroy) * Vanhat toverit (Old School Ties) * Sovituksen aika (Expiation) ===Toinen kausi=== * Piiri pieni pyörii (And the Moonbeams Kiss the Sea) * Menneisyyden haamut (Music to Die For) * Tiellä taivaaseen (Life Born of Fire) * Miehistä parhaat (The Great and the Good) ===Kolmas kausi=== * Rakkauden kuvajainen (Allegory of Love) * Oppineisuuden ansa (The Quality of Mercy) * Katoamistemppu (The Point of Vanishing) * Legenda elää (Counter Culture Blues) ===Neljäs kausi=== * Kuolema keskitalvella / Talven selkä (The Dead of Winter) * Pimeä aine (Dark Matter) * Viimeinen kysymys / Äkkikuolemasi (Your Sudden Death Question) * Pimeän syli / Lankeava pimeys (Falling Darkness) ===Viides kausi=== * Kymmenen vuoden hiljaisuus (Old, Unhappy, Far Off Things) * Koston henki (Wild Justice) * Mielensisäiset esteet (The Mind Has Mountains) * Lupauksen lahja (The Gift of Promise) ===Kuudes kausi=== * Neron sielu (The Soul of Genius) * Käärmeenpesä (Generation of Vipers) * Täydellisyyden vaarat (Fearful Symmetry) * Ikuinen tahra (The Indelible Stain) ===Seitsemäs kausi=== * Pelkurin osa (Down among the Fearful) * Vaeltaja (The Ramblin’ Boy) * Ketjureaktio (Intelligent Design) ===Kahdeksas kausi=== * Syvät haavat (Entry Wounds) * Nemean leijonat (The Lions of Nemea) * Hyvän ja pahan tuolla puolen (Beyond Good and Evil) === Yhdeksäs kausi === * Harakan loru (One for Sorrow) * Magnum opus (Magnum Opus) * Sotkuinen vyyhti (What Lies Tangled) ==Lähteet== ==Aiheesta muualla== * Komisario Lewis Ylen sivuilla * HS Poiminta: Komisario Lewis on entisensä, ja se on hyvä Luokka:2000-vuosikymmenen brittiläiset draamasarjat Luokka:2000-vuosikymmenen brittiläiset rikossarjat Luokka:2010-luvun brittiläiset draamasarjat Luokka:2010-luvun brittiläiset rikossarjat Luokka:Romaaneihin perustuvat televisiosarjat Lewis, Robert, komisario Luokka:Seulonnan keskeiset artikkelit Luokka:ITV:n televisio-ohjelmat
Wendy Boglioli

Wendy Lou Lansbach Boglioli (s. 6. maaliskuuta 1955 Merrill, Wisconsin) on yhdysvaltalainen entinen uimari ja olympiavoittaja. Boglioli voitti Montréalin kesäolympialaisissa 1976 kultaa 4 × 100 metrin vapaauintiviestistä, yhdessä Shirley Babashoffin, Jill Sterkelin ja Kim Peytonin kanssa. Lisäksi hän sijoittui pronssille 100 metrin perhosuinnissa, häviten vain Itä-Saksan Kornelia Enderille ja Andrea Pollackille. Boglioli edusti uintiurallaan seuratasolla Central Jersey Aquatic Clubia. Hän on ollut naimisissa vuodesta 1975 lähtien Bernie Bogliolin kanssa, ja heillä on yhteensä kolme lasta. Boglioli toimii nykyisin luennoitsijana. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1955 syntyneet Luokka:Elävät henkilöt
Vesakosken paperitehdas

Vesakosken paperitehdas toimi noin vuosina 1820–1840 Ikaalisten Juhtimäessä. Lumpuista käsityönä paperia valmistanut tehdas tuli tunnetuksi myös väärän rahan valmistamisesta. Tehtaan perustaja Johan Glas (2. elokuuta 1780 Pori – 14. heinäkuuta 1851) kävi kolme vuotta Porin triviaalikoulua, oli sitten puusepän kisällinä ja muutti 1806 Tampereelle. Tampereella Glas oli Hatanpään kartanon omistajan, filosofian maisteri L. G. Lefrénin palveluksessa sahan, myllyjen ja paperitehtaan kirjanpitäjänä ja hoitajana. Lefrén omisti Tammerkosken rannalla sijainneen paperitehtaan sekä muitakin teollisuusyrityksiä. Vuonna 1812 Glas osti Lefréniltä Erän tilan Ikaalisten Juhtimäestä. Hän myi tilan 1817 ystävälleen Henrik Hellénille ja muutti itse läheiseen Viitaniemen torppaan. Glas ja Hellén rakensivat noin vuoden 1820 tienoilla paperimyllyn Vesakoskeen, nykyiseltä nimeltään Mäkelänkoski. Tässä tehtaassa valmistettiin lumpuista makulatuuri- ja karkeaa käärepaperia. Kerrotaan kuitenkin että tehtaassa olisi todellisuudessa valmistettu salaa vesileimoilla ja sopivalla kohopainanteella varustettua valkoista raitapaperia jota käytettiin Ruotsin vallan peruna vielä Suomessa käytössä olleiden setelien väärentämiseen. Glas piirsi tämän tiedon mukaan käsin väärennetyt riikintalarit ja velkariksit jokaisen erikseen. Glas ei jäänyt koskaan kiinni väärennyksistä vaikka muutamia hänen tekemiään seteleitä joutui viranomisten käsiin ja eräs renki tuomittiin vankeuteen niiden levittämisestä. Vuonna 1837 tehtaan kolmanneksi omistajaksi tuli Juhtimäeltä kotoisin ollut talollinen Johan Toivonen. Glasin ja Hellén riitautuivat kuitenkin pian tämän jälkeen ja Hellén myi Erän tilan palaten Tampereelle. Vesakosken paperitehtaan toiminta päättyi muutama vuosi tämän jälkeen. Vuonna 1820 rakennettu Klaasen rahapajana pidetty hirsirakennus säilyi ehjänä aina 1970-luvulle saakka, mutta nykyisin sitä ei enää ole olemassa. Viisaana Klaasena tunnetun Johan Glasin muisto säilyi myös Ikaalisten kansanperinteessä erilaisina tarinoina. == Lähteet == * Kuva Tampereelta: Paperitehdas jauhoi raaka-ainetta väärän rahan valmistukseen ! * L. I. Kaukamaa: Vahokosken sahariita, Satakunta-sarja 11, Johan Glasista s. 100-101 * Luokka:Ikaalisten rakennukset ja rakennelmat Luokka:Suomalaiset paperinvalmistajat Luokka:Suomen teollisuushistoria
John Ponce

John Ponce (John Punch, Johannes Poncius) (1603 Corkin kreivikunta, Irlanti – 1661 Pariisi, Ranska) oli irlantilainen fransiskaanien sääntökuntaan kuulunut filosofi ja teologi. Ponce muutti nuorella iällä Belgiaan ja liittyi irlantilaisiin fransiskaaneihin Leuvenissa. Hän opiskeli filosofiaa Kölnissä, Louvainissa ja Roomassa. Valmistuttuaan hän opetti Roomassa, Lyonissa ja Pariisissa. Ajattelultaan Ponce oli skotisti. Hän sanoi hyväksyvänsä kaikki Duns Scotuksen johtopäätökset, vaikkakaan ei hyväksynyt kaikkia hänen todistuksiaan. Ponce auttoi Luke Waddingia Scotuksen teosten toimittamisessa. Ponce tunnetaan muun muassa Occamin partaveitsen klassisesta muotoilusta entia non sunt multiplicanda praeter necessitatem (”asioita ei tulisi monistaa tarpeettomasti”). == Teokset == * Cursus philosophiae (Rooma, 1643) * Appendix apologeticus – vastine Bartholomew Mastriuksen Cursus philosophiae -kritiikkiin (Rooma, 1645) * Integer cursus theologiae (Pariisi, 1652) * Judicium doctrinæ SS. Augustini et Thomae (Pariisi, 1657) * Commentarii theologici in quatuor libros sententiarum – teos josta Hugo von Hurter käytti nimitystä opus rarissimum (Pariisi, 1661) * Deplorabilis populi Hibernici pro religione, rege et libertate status (Pariisi, 1651) * Scotus Hiberniae restitutus – vastine Angelus a S. Franciscolle (Pariisi, 1660) == Lähteet == == Aiheesta muualla == * Luokka:Irlantilaiset filosofit Luokka:Irlantilaiset teologit Luokka:Fransiskaanit Luokka:Skotismi Luokka:Vuonna 1603 syntyneet Luokka:Vuonna 1661 kuolleet
Ilona Novák

Ilona Novák-Popper (16. toukokuuta 1925 Budapest – 14. maaliskuuta 2019 BudapestMeghalt Novák Ilona ) oli unkarilainen uimari ja olympiavoittaja. Novák voitti Helsingin kesäolympialaisissa 1952 kultaa 4 × 100 metrin vapaauintiviestistä, yhdessä Judit Temesin, Katalin Szőken ja siskonsa Éva Novákin kanssa. Heidän voittoaikansa 4.24,4 oli uusi maailmanennätys. Novák edusti uintiurallaan seuratasolla Magyar Úszó Egyesületia ja Budapesti Kinizsiä. Hänet valittiin vuonna 1973 International Swimming Hall of Fameen yhdessä siskonsa kanssa. == Lähteet == Luokka:Unkarilaiset uimarit Luokka:Unkarilaiset olympiavoittajat Luokka:Vuonna 1925 syntyneet Luokka:Vuonna 2019 kuolleet
William Hamilton (filosofi)

William Hamilton (8. maaliskuuta 1788 Glasgow, Skotlanti – 6. toukokuuta 1856), Sir, oli skotlantilainen filosofi ja metafyysikko. Hamilton opiskeli Oxfordin yliopiston Balliol Collegessa. Hän aikoi alun perin lääkäriksi, mutta suuntautui sitten filosofisiin tutkimuksiin. Hän tutustui erityisesti tuon ajan saksalaiseen filosofiaan. Ajattelussaan Hamilton yhdisteli Immanuel Kantin ja Thomas Reidin ajattelua. Vuonna 1821 Hamilton nimitettiin Edinburghin yliopiston historian professoriksi, ja hän luennoi muun muassa Euroopan historiasta ja kirjallisuuden historiasta. == Teokset == * "Philosophy of the Unconditioned" – Edinburgh Review -lehdessä julkaistu essee (1829) * Thomas Reidin teosten laitos – keskeneräinen (1846) * Discussions in Philosophy, Literature and Education (1. ja 2 painos, 1852-1853) * Lectures on Metaphysics and Logic, 4 osaa, toim. H. L. Mansel ja John Veitch (Metaphysics; Logic) (julkaistu postuumisti) * Additional Notes to Reid's Works, from Sir W. Hamilton's Manuscripts., toim. H. L. Mansel (julkaistu postuumisti 1862) * A Memoir of Sir W. Hamilton, toim. John Veitch (julkaistu postuumisti 1869) == Lähteet == Luokka:Skotlantilaiset filosofit Luokka:Metafyysikot Luokka:Brittiläiset professorit Luokka:Edinburghin yliopiston professorit Luokka:Vuonna 1788 syntyneet Luokka:Vuonna 1856 kuolleet
Leonard Baumgartner

Leonard Reinhold Baumgartner (1. lokakuuta 1874 Elimäki – 3. kesäkuuta 1946 Loviisa) oli suomalainen vuorineuvos ja Stockfors Oy:n pitkäaikainen toimitusjohtaja ja merkittävin osakkeenomistaja. Sveitsiläistä sukujuurta ollut Leonard Baumgartner käytyään Loviisan reaalikoulun opiskeli ulkomailla Saksassa ja Englannissa, kunnes aloitti vuonna 1896 haminalaisen kauppaneuvos Carl Henrik Ahlqvistin puutavaraliikkeen palveluksessa. Ahlqvistilla Baumgartner työskenteli aina vuoteen 1909, jolloin hänestä tuli Pyhtäällä sijainneen Stockfors Oy:n puuhiomon ja sahan isännöitsijä. Pian Baumgartner alkoi myös hankkia yhtiön osakkeita omistukseensa. Vuonna 1917 Baumgartner oli jo Stockforsin suurin osakkeenomistaja, hallituksen puheenjohtaja ja toimitusjohtaja. Hän omisti yhtiöstä 81 prosenttia vuonna 1920 ja vuonna 1940 jo 99,5 prosenttia. Yritysjohtajana Baumgartner oli rohkea vastuunkantaja, mutta myös varovainen ja kaukonäköinen. Hän jätti Stockforsin toimitusjohtajan tehtävät vuonna 1940 heikentyneen terveytensä takia, mutta toimi käytännössä yrityksen ylimmässä johdossa aina kuolemaansa saakka. Vuorineuvoksen arvon Baumgartner sai vuonna 1929. Vuonna 1936 Mustion kartano siirtyi Baumgartner- suvulle ja edelleen Stockfors Oy:lle. == Lähteet == * === Viitteet === Luokka:Suomalaiset elinkeinoelämän vaikuttajat Luokka:Vuorineuvokset Luokka:Vuonna 1874 syntyneet Luokka:Vuonna 1946 kuolleet
Emergentti materialismi

Emergentti materialismi on mielenfilosofinen kanta, jonka mukaan mieli ja tietoisuus ovat emergenttejä ilmiöitä. Emergentissä materialismissa mieltä ja tietoisuutta ei pyritä redusoimaan eli palauttamaan fyysisiksi tai fysiologisiksi ominaisuuksiksi, eikä myöskään eliminoimaan kokonaan. Samoin mielen ja tietoisuuden tutkimus nähdään itsenäisenä fysikaalisiin tieteisiin nähden. Vaikka tietoisuutta ei kyetäkään havaitsemaan tutkimalla pelkkiä aivoja, tietoisuus kehkeytyy aivojen, ihmisolennon ja ympäristön vuorovaikutuksessa. Emergentti materialismi voidaan jakaa kahtia näkemykseen, joka kieltää mentaalisen kausaation, sekä näkemykseen, joka sallii kausaaliset vaikutukset. Jälkimmäistä näkemystä, josta on käytetty myös nimitystä biologinen naturalismi, on kannattanut muun muassa John Searle. Suomessa emergenttia materialismia on kannattanut muun muassa Ilkka Niiniluoto (1990). Ei-emergenttiä materialismia ja siten emergentille materialismille vastakkaista materialismia edustavat muun muassa filosofinen behaviorismi, reduktiivinen materialismi (kuten tyyppi-identiteettiteoria), funktionalismi ja eliminatiivinen materialismi. == Kirjallisuutta == * * == Aiheesta muualla == * Robertson, M. D.: Dualism vs. Materialism: A Response to Paul Churchland Luokka:Materialismi Luokka:Mielenfilosofia Luokka:Kognitiivinen neurotiede